Leonard Wood

Leonard Wood (født 9. oktober 1860 i Winchester i New Hampshire i USA, død 7. august 1927 i Boston) var en amerikansk militær og forfatter.

Wood ble doktor i medisin i 1884 og militærlege i 1891. Han ble ved utbruddet av den spansk-amerikanske krig i 1898 forfremmet til oberst og sjef for det av ham og Theodore Roosevelt oppsatte frivilligeregimentet Rough Riders. Samme år ble han brigadegeneral ved volunteers. 

I årene 1899–1902 var han militærguvernør på Cuba. 

I 1903 ble han generalmajor i arméen og guvernør over provinsen Moro på Filippinene, og i 1906 militæroverkommanderende på øygruppen (Commander of the Philippines division). Årene 1910–14 var han USAs arméstabssjef og dermed sjef for generalstaben (i hjemlandet), hvorpå han ble sjef for den østlige arméfordelingen (Eastern division). 

Under første verdenskrig gjorde han seg kjent som fremgangsrik organisator av nyoppsatte troppeenheter. 

I 1920 var han Warren Hardings konkurrent om den republikanske presidentkandidaturet. 

I 1921 ble han generalguvernør over Filippinene. Wood skrev blant annet The military obligation of citizenship (1915), Our military history, its facts and fallacies (1916) og Universal military training (1917).

Referanser

Kilder 

 

Generaler fra USA
Leger fra USA
Militærleger
Forfattere fra USA
Personer fra Cheshire County i New Hampshire